Merkezê Çapemenî û Îrtîbatî yê HPG’yî bi eşkerayîyêk derheqê çalakîyanê gerîlayan û hêrişê artêşa Tirkî de zanayîş da.
Eşkerayîye de nê ameyî parekerdene: ‘’Çarçeweya Hemleya Şorişgêre ya Şehîd Bager û Şehîde Ronya de hêzanê ma 16’ê Tebaxe de qezaya Geverî ya Colemêrgî de çalakîya sabotajî viraşte. Çalakîya ke mabênê dewanê Yekmalê û Melkava de vera konvoyê artêşa Tirkî ya ke ver bi Qereqolê Wargenîma şîyêne ameye viraştene de tirêk pîya bi melzemeyo ke barkerde bi ame îmhakerdene la hûmara merde û birîndaran nêameye tesbîtkerdene.Dimayê çalakîye artêşa Tirkî dormeyê dewanê Yekmalê, Melkava û Qaportê de operasyon da destpêkerdene.
Gare, Zap û Qendîl de Hêrişê Hewayî
15’ê Tebaxe de teyareyanê şerî yê Tirkî Gare de dormeyê dewa Gisê, Qendîl de Qilê Savaş û dewa Bêpalan û Zap de dormeyê dewa Rençber Agayî bomardûman kerdî. Hêrişan de vînîbîyayeyê ma çîn ê.  Bombardûmano ke dormeyê cayê roniştişî de ame kerdene ra dima erazî de şewat vejîya.
Nasnameyê 2 Gerîlayan Ameyî Eşkerakerdene
Ma eşkerayîya xo yê 4’ê Tebaxe de dabi zanayene ke 18’ê Temmuze de bombardûmanê artêşa Tirkî yê vera wareyê Şakakî yê Dêrsimî de 2 embazê ma şehîd bîyî. Embazê ma yê ke şehîd bîyî Avareş û Dijwar ê. Ma sere de keyeyanê embazanê ma yê ke Dêrsim de şehîd bîyî heme şarê ma yê welatperwerî rê serweşîyê wazenê û ma soz danê heta ma waştişanê şehîdanê xo bica bîyarê ma do mucadeleyê xo bidomnê.”
Nasnameyê gerîlayanê ke şehîd bîyî wina yê:
Nameyê Qodî: Avareş Amed
Name Peyname: Mûhammed Tara
Cayê Bîyayîşî: Amed
Maye - Pî: Ayşe – Şahabettîn
Tarîx û Cayê Şehadetî: 18'ê Temmuze 2019 / Dêrsim
Nameyê Qodî: Dijwar Ararat
Name Peyname: Dervîş Adiguzel
Cayê Bîyayîşî: Kocaelî
Maye - Pî: Yildize –Kerem
Tarîx û Cayê Şehadetî: 18'ê Temmuze 2019 / Dêrsim
